Kalzik a draoù nevez a vez kinniget e gwirionez : krouidigezhioù (Strollad ar Vro Bagan, Gaia Teatr, Les Louannigous, Barzhanoff, Pik Achu, Compagnie Bitrak, Strollad C’hoariva ar Ster Aon, Strollad Forst Fouen, Deomp ar Gwar), pe azasadennoù diwar pezhioù-c’hoari gallek (Strollad Kallag, C’hoarivari, Strollad Plougin, Strollad Lesneven), pe c’hoazh azasadennoù diwar pezhioù-c’hoari bet savet en ur yezh all (pezhioù-c’hoari Teatr Penn ar Bed a zeu diwar oberennoù a vroioù estren ha n’int ket bet troet e galleg ; Strollad Kastell ha Strollad Lesneven o deus savet evel-se lod eus o abadennoù).